وياك اسولف ولاتزعل ارجوك , شعر شعبي عراقي 2014
وياك اسولف ولاتزعل ارجوك
واخاف افتح جرح وماتگدر اتسده
واريد وياك اعاتب اعتاب الاحباب
فاض الكيل بيه ووصل عد حده
وصل حد للتشبع بيه فد نوب
اگول شبيك خايب ماتهده
تهده ولاتهد كلهن فرد نوب
راضي شما تهد بس وحده وحده
هد كلشي عليه انه ماكول
بس حبل الوصل بالك تهده
يل حالي وياك حال المفطوم
من يلزم لهو شتضن يهده؟
احس طبعك تغير ماهو الاول
واحسه تغيرت بيك الموده
شبيك اتغيرت وصرت عاگول
بيدي انه الشتلتك وجنت ورده
ورده وبنص مزهريه وجنت ازگيك
تعب فلاحك عليك انطيه جده
جده الگلب منك ويتنفس هواك
گلب هواك هذا ناوي تخنكه
يلعلگته بيدك مثل خيط كبان
لاانته التصعده ولاتهده
واريد انساك بس مااعرف شلون
اذا طيفك مجلب حتى بالمخده